pythainlp/thai-wiki-dataset-v4 huggingface dataset:
ความสัมพันธ์ติมอร์-เลสเต–ฟิลิปปินส์

ความสัมพันธ์ติมอร์-เลสเต–ฟิลิปปินส์ หมายถึงความสัมพันธ์ระหว่างประเทศระหว่างประเทศติมอร์-เลสเต กับประเทศฟิลิปปินส์ โดยฟิลิปปินส์มีส่วนร่วมอย่างแข็งขันในกองกำลังรักษาสันติภาพของสหประชาชาติในติมอร์-เลสเต ระหว่างการก้าวไปสู่เอกราช ครั้นเมื่อหลายประเทศยอมรับอำนาจอธิปไตยของติมอร์-เลสเต ฟิลิปปินส์จึงเริ่มความสัมพันธ์ทางการฑูตอย่างเป็นทางการระหว่างรัฐบาลทั้งสองด้วยการจัดตั้งสถานทูตในดิลี และติมอร์-เลสเต ได้จัดตั้งสถานทูตในปาซิก
อาณาจักรก่อนอาณานิคมอย่างฟิลิปปินส์และติมอร์-เลสเต มีความสัมพันธ์ซึ่งกันและกันอยู่ก่อนที่มหาอำนาจไอบีเรียจะเข้ามาตั้งอาณานิคมในพื้นที่เหล่านี้ ระหว่างการเดินทางของมาเจลลันเมื่อเรือของเขาทอดสมอที่ติมอร์-เลสเต พวกเขาพบว่ากลุ่มลูโซนส์ (ชาวเกาะลูซอน ประเทศฟิลิปปินส์) ตั้งถิ่นฐานในติมอร์-เลสเต และแลกเปลี่ยนทองคำของฟิลิปปินส์สำหรับไม้จันทน์ของติมอร์-เลสเต
นับตั้งแต่นั้นเป็นต้นมา ฟิลิปปินส์ยังคงรักษาความสัมพันธ์อันแน่นแฟ้นกับประเทศเอกราชที่เพิ่งเกิดใหม่โดยส่งเจ้าหน้าที่รักษาสันติภาพไปยังประเทศดังกล่าวมาตั้งแต่ ค.ศ. 1999 ท่ามกลางการต่อสู้เพื่อเอกราชจากประเทศอินโดนีเซีย ทั้งนี้ ทั้งสองประเทศถูกยึดครองโดยมหาอำนาจไอบีเรีย ซึ่งส่วนใหญ่โดยสเปนและโปรตุเกสในคริสต์ศตวรรษที่ 16 และต่อมาโดยมหาอำนาจที่เกิดขึ้นใหม่ โดยส่วนใหญ่โดยสหรัฐและอินโดนีเซียในคริสต์ศตวรรษที่ 20
ความสัมพันธ์.
ใน ค.ศ. 2008 ประเทศติมอร์-เลสเต และฟิลิปปินส์ได้ลงนามในข้อตกลงสามฉบับเพื่อส่งเสริมความร่วมมือด้านการเดินเรือและการประมง, การศึกษา รวมถึงการฝึกอบรมการบริการต่างประเทศ ซึ่งอดีตประธานาธิบดี กลอเรีย มาคาปากัล-อาร์โรโย ของฟิลิปปินส์ และอดีตประธานาธิบดี ฌูแซ รามุช-ออร์ตา ของติมอร์-เลสเต ได้เป็นพยานในการลงนามในข้อตกลงระหว่างการประชุมทวิภาคี ฟิลิปปินส์ให้คำมั่นว่าจะเพิ่มการค้าและการแลกเปลี่ยนกับติมอร์-เลสเต รวมทั้งยังพยายามปลูกฝังการแลกเปลี่ยนทางวัฒนธรรมและการศึกษาเช่นกัน กระทั่งใน ค.ศ. 2010 เมื่อประธานาธิบดี เบนิกโน อากีโนที่ 3 ที่ได้รับเลือกใหม่สาบานตนเข้ารับตำแหน่ง ประธานาธิบดี ฌูแซ รามุช-ออร์ตา ของติมอร์-เลสเต ได้คาดหวังว่าความสัมพันธ์ทางการค้าและการทูตกับฟิลิปปินส์จะแข็งแกร่งขึ้นภายใต้การบริหารของเขา ส่วนฌูแซ ลูอิช กูแตรึช รัฐมนตรีต่างประเทศของติมอร์-เลสเต ได้จัดการเจรจาทวิภาคีกับอัลเบิร์ต เดล โรซาริโอ รัฐมนตรีต่างประเทศ และเข้าพบประธานาธิบดี เบนิกโน อากีโนที่ 3 ระหว่างที่เขาอยู่ในมะนิลา
ฟิลิปปินส์ ซึ่งเป็นหนึ่งในสองประเทศที่นับถือศาสนาคริสต์นิกายโรมันคาทอลิกในทวีปเอเชีย เป็นกระบอกเสียงที่แข็งแกร่งที่สุดในอาเซียนสำหรับการเชื้อเชิญติมอร์-เลสเต เป็นสมาชิกสมาคมประชาชาติแห่งเอเชียตะวันออกเฉียงใต้ ซึ่งชาวฟิลิปปินส์ส่วนใหญ่รับรู้ถึงการตอบสนองที่ดีต่อประเทศติมอร์-เลสเต และสนับสนุนการภาคยานุวัติของติมอร์-เลสเต ในการเข้าร่วมสมาคมประชาชาติแห่งเอเชียตะวันออกเฉียงใต้นับตั้งแต่มีการสมัคร
ความช่วยเหลือทางการทหาร.
ฟิลิปปินส์เสนอที่จะช่วยเหลือกองทัพติมอร์-เลสเต ในการปรับปรุงขีดความสามารถผ่านการศึกษาและการฝึกอบรมผ่านความช่วยเหลือจากกองทัพฟิลิปปินส์ ซึ่งพันเอก อาร์นุลโฟ มาร์เซโล บูร์โกส โฆษกกองทัพฟิลิปปินส์กล่าวว่า:
"เนื่องจากติมอร์ติมอร์-เลสเต เป็นประเทศอายุน้อยที่มีกองกำลังป้องกันที่จัดตั้งขึ้นใหม่ กองทัพฟิลิปปินส์จึงเสนอความช่วยเหลือในการสร้างขีดความสามารถทางการทหาร"
นากาโนะ (จังหวัดนางาโนะ)

นากาโนะ  เป็นนครที่ตั้งอยู่ทางตอนเหนือของจังหวัดนางาโนะ ประเทศญี่ปุ่น มีขนาดพื้นที่ทั้งหมด มีจำนวนประชากร ณ วันที่ 1 มิถุนายน ค.ศ. 2024 ประมาณ 40,575 คน มีความหนาแน่นของประชากร 362 คนต่อตารางกิโลเมตร
ภูมิศาสตร์.
นครนากาโนะตั้งอยู่ทางปลายสุดทางเหนือของที่ราบเซ็นโนจิ ทางภาคเหนือของจังหวัดนางาโนะ มีแม่น้ำชิกูมะไหลผ่านและรายล้อมไปด้วยภูเขา สภาพอากาศในนากาโนะแตกต่างกันมากในแต่ละฤดูกาล
ภูมิอากาศ.
นากาโนะมีลักษณะภูมิอากาศคือ ฤดูร้อนที่ร้อนและชื้น และฤดูหนาวที่ไม่หนาวจัด (การแบ่งเขตภูมิอากาศแบบเคิพเพิน "Cfa") อุณหภูมิเฉลี่ยทั้งปีในนากาโนะอยู่ที่ 12.2 °C ปริมาณน้ำฝนเฉลี่ยทั้งปีอยู่ที่ 1,406 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 25.6 °C และต่ำสุดในเดือนมกราคมอยู่ที่ประมาณ −0.4 °C
สถิติประชากร.
ตามข้อมูลสำมะโนประชากรของญี่ปุ่น ประชากรของนากาโนะค่อนข้างคงที่ในช่วง 70 ปีที่ผ่านมา
ประวัติศาสตร์.
พื้นที่นากาโนะในปัจจุบันเป็นส่วนหนึ่งของแคว้นในอดีตที่ชื่อ แคว้นชินาโนะ จนถึงในยุคเอโดะพื้นที่ดังกล่าวเป็นส่วนหนึ่งของที่ดินที่ถือครองโดยตรงของรัฐบาลโชกุนโทกูงาวะ โดยมีที่ทำการปกครองคือ "นากาโนะจิงยะ" นากาโนะเป็นเมืองหลวงของ "จังหวัดนากาโนะ" ซึ่งมีอยู่เป็นระยะเวลาสั้น ๆ ตั้งแต่ ค.ศ. 1870 จนกระทั่ง ค.ศ. 1871 จังหวัดนากาโนะถูกยุบรวมเข้ากับจังหวัดนางาโนะ
เมืองนากาโนะในยุคปัจจุบันก่อตั้งขึ้นเมื่อวันที่ 1 เมษายน ค.ศ. 1889 โดยเป็นการจัดตั้งในระบบเทศบาล และได้รับการยกฐานะเป็นนครเมื่อวันที่ 1 กรกฎาคม ค.ศ. 1955 โดยการรวมเมืองนากาโนะเข้ากับหมู่บ้านใกล้เคียง ได้แก่ ฮิโนะ เอ็นโตกุ นางาโอกะ ฮิราโอกะ ทากาโอกะ ชินาโนะ และยามาโตะ เมื่อวันที่ 1 เมษายน ค.ศ. 2005 หมู่บ้านโทโยตะ (จากอำเภอชิโมมิโนจิ) ได้ถูกผนวกรวมเข้ากับนครนากาโนะ
การเมืองการปกครอง.
นครนากาโนะมีการบริหารในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครเป็นฝ่ายนิติบัญญัติระบบสภาเดียวซึ่งประกอบด้วยสมาชิก 20 คน
เศรษฐกิจ.
เศรษฐกิจของนากาโนะได้รับการสนับสนุนจากอุตสาหกรรมการเกษตรเป็นส่วนใหญ่ นากาโนะมีผลไม้และผักคุณภาพสูง เช่น แอปเปิลฟูจิ องุ่นเคียวโฮ พีช ลูกแพร์ ข้าว หน่อไม้ฝรั่ง และเห็ด นอกจากนี้ยังเป็นแหล่งผู้ผลิตเห็ด"เอโนกิตาเกะ"ชั้นนำของญี่ปุ่น เมืองนี้ยังมีชื่อเสียงด้านกุหลาบอีกด้วย มีเทศกาลกุหลาบที่จัดขึ้นทุก ๆ สองปีในสวนอิปปงงิ โดยจัดแสดงต้นกุหลาบหลายพันต้น และดึงดูดนักท่องเที่ยวจากทั่วญี่ปุ่น เมืองนากาโนะมีการเติบโตอย่างมากนับตั้งแต่โอลิมปิกฤดูหนาว 1998 ที่นางาโนะ เมืองนากาโนะตั้งอยู่ใกล้กับพื้นที่เล่นสกียอดนิยมหลายแห่ง อุตสาหกรรมการท่องเที่ยวสกีจึงเป็นส่วนเสริมของเศรษฐกิจของเมือง
นากาโนะเป็นที่ตั้งของบริษัทโคซินา (Cosina) ซึ่งเป็นผู้ออกแบบและผลิตกล้องและเลนส์
การศึกษา.
นครนากาโนะมีโรงเรียนที่สังกัดเทศบาลนคร ได้แก่ โรงเรียนประถมศึกษา 11 แห่ง และโรงเรียนมัธยมศึกษาตอนต้น 4 แห่ง และโรงเรียนที่สังกัดคณะกรรมการการศึกษาจังหวัดนางาโนะ ได้แก่ โรงเรียนมัธยมศึกษาตอนปลาย 2 แห่ง
สิ่งที่น่าสนใจในท้องถิ่น.
ทีมกีฬา.
ใน ค.ศ. 2007 นากาโนะได้กลายเป็นฐานที่ตั้งของทีมเบสบอล ชินาโนะแกรนด์เซโรว์ (Shinano Grand Serows) ซึ่งเป็นทีมเบสบอลในลีก BC ของญี่ปุ่น (เบสบอลชาลเลนจ์ลีก)
การวางยาไซยาไนด์ที่โรงแรมในกรุงเทพมหานคร พ.ศ. 2567

เมื่อวันที่ 16 กรกฎาคม พ.ศ. 2567 มีผู้พบชาวต่างชาติ 6 คน ซึ่งเป็นเชื้อสาย เวียดนาม ทั้งหมดเสียชีวิตที่ โรงแรมแกรนด์ ไฮแอท เอราวัณ ในกรุงเทพมหานคร เศรษฐา ทวีสิน นายกรัฐมนตรี ระบุว่า ผู้เสียชีวิต 2 รายเป็นชาวอเมริกันเชื้อสายเวียดนาม และ 4 รายเป็นชาวเวียดนาม หลังตรวจสอบเบื้องต้นที่เกิดเหตุ พล.ต.ต. ธีรเดช ธรรมสุธีร์ ผู้บังคับการสืบสวนสอบสวน กองบัญชาการตำรวจนครบาล เปิดเผยว่า เจ้าหน้าที่ตำรวจสันนิษฐานว่าเหตุดังกล่าวถูกวางยาพิษ และมีสัญญาณว่าทั้ง 6 คน ดื่มกาแฟหรือชา อย่างไรก็ตาม ผลชันสูตรพลิกศพเบื้องต้น ไม่พบร่องรอยการถูกทำร้ายด้วยอาวุธปืนหรือของมีคม วันถัดมามีการระบุว่าทั้ง 6 รายเสียชีวิตจากพิษไซยาไนด์ ตำรวจเชื่อว่าผู้ก่อเหตุเป็นหนึ่งในกลุ่มผู้เสียชีวิตดังกล่าว
มิตซูบิชิ มิราจ

มิตซูบิชิ มิราจ  เป็นรถยนต์นั่งขนาดเล็กมาก ผลิตโดยบริษัทมิตซูบิชิ มอเตอร์ส โดยได้รับการเปิดตัวในประเทศไทยในปี พ.ศ. 2555 และยังมีในรูปแบบตัวถังซีดาน ชื่อว่า มิตซูบิชิ แอททราจ ซึ่งเปิดตัวในประเทศไทยในปี พ.ศ. 2556
มิตซูบิชิ มิราจ (พ.ศ.2555-ปัจจุบัน).
มิตซูบิชิ มิราจ ถูกเริ่มผลิตประเทศไทยเมื่อวันที่ 1 มีนาคม 2555 ซึ่งเป็นรถยนต์นั่งขนาดเล็กมาก เครื่องยนต์ขนาด 1,200ซีซี คันแรกของบริษัทภายในประเทศไทย ณ โรงงานงานใหม่ แห่งที่ 3 ภายใต้โครงการ Global Small หลังได้รับการอนุมัติจากภาครัฐ ใช้ชื่อรุ่น มิตซูบิชิ มิราจ สำหรับตลาดเมืองไทย โดยตั้งราคาไว้ที่ 380,000 บาท - 550,000 บาท และมีรุ่นย่อย 5 รุ่น ได้แก่ GL, GLX MT, GLX CVT, GLS, GLS LTD และเปิดตัวอย่างเป็นทางการ ในวันที่ 28 มีนาคม 2555 ที่งาน บางกอก อินเตอเนชั่นแนล มอเตอร์โชว์ ครั้งที่ 33 โดยชื่อมิราจนั้น เคยถูกใช้ในรถยนต์นั่งขนาดเล็กของบริษัทมาก่อนซึ่งเปิดตัวในเดือนมีนาคม ปี พ.ศ.2521
และภายในวันที่ 1 ธันวาคม 2558 มิตซูบิชิ มิราจ ได้รับการปรับโฉมใหม่ และมีการเพิ่มออปชั่นเล็กน้อย 
มิตซูบิชิ แอททราจ (พ.ศ.2556-ปัจจุบัน).
มิตซูบิชิ แอททราจ เปิดตัวในประเทศไทยเมื่อวันที่ 4 กรกฏาคม 2556 ซึ่งเป็นการเปิดตัวรถยนต์นั่งขนาดเล็กมากในตัวถังแบบซีดาน เครื่องยนต์ขนาด1,200ซีซี คันแรกของบริษัทในประเทศไทยอีกด้วย โดยได้นำ มาริโอ้ เมาเร่อ และ คิมเบอร์ลี่ แอน โวลเทมัสมาเป็นพรีเซนเตอร์อีกด้วย โดยมิตซูบิชิ แอททราจ มีราคาเปิดตัวอยู่ที่ 443,000 - 582,000 บาท และมี 4 รุ่นย่อย คือ GLX MT, GLX CVT, GLS , GLS LTD
และในปี 2560 ได้มาการปรับโฉม และมีการเพิ่มออปชั่นเล็กน้อย
สกอตติชโฟลด์

สกอตติชโฟลด์  เป็นพันธุ์แมวบ้านที่มีลักษณะเฉพาะพันธุ์คือการกลายพันธุ์ของยีนเด่นที่เกี่ยวข้องกับภาวะกระดูกเจริญผิดรูป (osteochondrodysplasia) ความผิดปกติทางพันธุกรรมนี้ส่งผลต่อกระดูกอ่อนทั่วทั้งร่างกายแมว ทำให้เกิดลักษณะ "หูพับ" ชี้ลงมาทางด้านหน้า แม้ลักษณะนี้จะทำให้แมวพันธุ์นี้มีเอกลักษณ์เฉพาะ ที่มักเรียกกันว่า "คล้ายนกฮูก" แต่ก็ส่งผลเสียต่อสวัสดิภาพของแมวด้วย
มีงานศึกษาว่าแมวสกอตติชโฟลด์ทุกตัวได้รับผลกระทบจากภาวะกระดูกเจริญผิดรูป ซึ่งเป็นความผิดปกติทางพัฒนาการที่ส่งผลต่อการเจริญของกระดูกและกระดูกอ่อนทั่วทั้งร่างกาย ภาวะนี้เป็นสาเหตุของลักษณะหูพับ แมวสกอตติชโฟลด์จึงมีโครงสร้างกระดูกที่ผิดรูปและอาจเกิดโรคข้อเสื่อมได้ตั้งแต่อายุยังน้อย บางประเทศห้ามการเพาะพันธุ์แมวสกอตติชโฟลด์และทะเบียนพันธุ์หลัก ๆ ไม่ยอมรับพันธุ์นี้เนื่องด้วยปัญหาทางสุขภาพดังกล่าว
ประวัติ.
ต้นกำเนิด.
แมวสกอตติชโฟลด์ดั้งเดิมคือแมวเลี้ยงในไร่ชื่อว่าซูซี (Susie) ซึ่งพบในไร่ใกล้คูพาแรงกัสในเทย์ไซด์ ประเทศสกอตแลนด์ เมื่อ ค.ศ. 1961 ตรงกลางหูของซูซีมีลักษณะพับผิดธรรมดา ทำให้มีลักษณะคล้ายคลึงกับนกฮูก เมื่อซูซีตกลูก มีลูกสองตัวเกิดมามีลักษณะหูพับ วิลเลียมและมอลลี รอสส์ สองสามีภรรยาชาวไร่ใกล้เคียงและผู้ผสมพันธุ์แมว ได้นำลูกแมวหนึ่งตัวในนี้ไปเลี้ยง แผนการผสมพันธ์ุให้ผลเป็นลูกแมว 76 ตัว ในสามปีแรก 42 ตัวในนี้มีหูพับ และอีก 34 ตัวมีหูตรง ได้ข้อสรุปว่า การกลายพันธุ์ของหูเป็นผลมาจากยีนเด่นเพียงหนึ่งยีน รอสส์จดทะเบียนพันธุ์สกอตติชโฟลด์กับ Governing Council of the Cat Fancy (GCCF) ในสหราชอาณาจักรเมื่อ ค.ศ. 1966 และเริ่มขยายพันธุ์ลูกแมวสกอตติชโฟลด์ โดยมีแพต เทอร์เนอร์ นักพันธุศาสตร์ คอยช่วยเหลือ อย่างไรก็ตาม ราวช่วงต้นทศวรรษที่ 1970 GCCF ได้ระงับการจดทะเบียนแมวพันธุ์นี้ด้วยข้อกังวลเกี่ยวกับปัญหาสุขภาพที่อาจเกิดขึ้น เช่น การติดเชื้อในหูและภาวะหูหนวก ใน ค.ศ. 1970 ดร.นีล ทอดด์ จากแมสซาชูเซตส์ ซึ่งในขณะนั้นกำลังศึกษาเรื่องการกลายพันธุ์ นำแมวสกอตติชโฟลด์ชุดแรกเข้าสู่อเมริกา หลังจากนั้นมีการนำแมวสกอตติชโฟลด์อีกหลายตัวเข้ามาและแผนการผสมแมวสกอตติชโฟลด์ก็ดำเนินสืบมาพร้อมกับนำแมวพันธุ์อเมริกันขนสั้นและบริติชขนสั้นเข้ามาด้วย
การยอมรับพันธุ์.
ใน ค.ศ. 1978 Cat Fanciers' Association (CFA) ให้สถานะแชมเปียนชิปกับพันธุ์สก๊อตติชโฟลด์ ในช่วงกลางทศวรรษ 1980 เริ่มมีการยอมรับสกอตติชโฟลด์แบบขนยาว สมาคมแมวนานาชาติ (TICA) เป็นทะเบียนพันธุ์แรกที่ยอมรับสก๊อตติชโฟลด์ขนยาวสำหรับการแข่งขันแชมเปียนชิปในฤดูกาลจัดประกวด ค.ศ. 1987-88 และ CFA ก็ตามมาใน ค.ศ. 1993-94
จังหวัดสุราษฎร์ธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดสุราษฎร์ธานี พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองสุราษฎร์ธานี, อำเภอบ้านนาสาร, อำเภอกาญจนดิษฐ์, อำเภอดอนสัก, อำเภอเกาะสมุย, อำเภอเกาะพะงัน, อำเภอเวียงสระ, อำเภอพระแสง, กิ่งอำเภอบ้านนาเดิม และกิ่งอำเภอชัยบุรี
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอพุนพิน, อำเภอเคียนซา, อำเภอคีรีรัฐนิคม, อำเภอไชยา, อำเภอพนม, อำเภอท่าฉาง, อำเภอท่าชนะ และอำเภอบ้านตาขุน
ซากูราอิ (จังหวัดนาระ)

ซากูราอิ (; โรมาจิ: "Sakurai-shi") เป็นนครในจังหวัดนาระ ประเทศญี่ปุ่น มีประชากรโดยประมาณ ณ วันที่ 31 มีนาคม ค.ศ. 2017 ที่ 58,386 คน กับ 24,629 ครัวเรือน ความหนาแน่นประชากรอยู่ที่ และมีพื้นที่รวม 
ประวัติ.
ซากูราอิเคยเป็นเมืองหลวงญี่ปุ่นเพียงสั้น ๆ ในรัชสมัยจักรพรรดิยูเรียกุ ซึ่งเป็นช่วงที่ราชสำนักมีศูนย์กลางอยู่ที่พระราชวัง "ฮัตสึเซะ โนะ อาซากูระ" ที่พระองค์ประทับในช่วง ค.ศ. 457–479 จักรพรรดิองค์อื่นที่สร้างพระราชวังที่พื้นที่นี้ ได้แก่
นครสมัยใหม่สถาปนาขึ้นในวันที่ 1 กันยายน ค.ศ. 1956
ซากูราอิเป็นที่ตั้งของศาลเจ้าโอมิวะ ตามธรรมเนียมถือเป็นหนึ่งในศาลเจ้าชินโตที่เก่าแก่ที่สุดในประเทศญี่ปุ่นที่อุทิศแด่เทพแห่งสาเก ผู้ขายสาเกทั้วญี่ปุ่นมักแขวนลูกซูงิไม้ที่ทำขึ้นที่ศาลเจ้าโอมิวะเป็นเครื่องรางแด่เทพสาเก
นานาโอะ (นางแบบ)

นานาโอะ อาราอิ (; โรมาจิ: "Arai Nanao"), เกิดเมื่อวันที่ 28 ตุลาคม ค.ศ. 1988เป็นที่รู้จักในวงการด้วยชื่อเล่นของเธอ เป็นนักแสดงและนางแบบชาวญี่ปุ่นภายใต้สังกัดPlatinum Production
ชีวิตในวัยเด็กและอาชีพ.
นานาโอะเกิดเมื่อวันที่ 28 ตุลาคม ค.ศ. 1988 ในจังหวัดไซตามะ, ประเทศญี่ปุ่น
นานาโอะเริ่มเข้าสู่วงการในวงการบันเทิงในปี ค.ศ. 2009 เมื่ออายุ 20 ปี โดยเธอทำงานเป็นริงเกิร์ลศิลปะการต่อสู้และเรซควีนให้กับนิตยสาร "Pinky" สิ่งนี้ทำให้เธอชนะการประกวด Miss TGC of Tokyo Girls Collection และการประกวด Sanai Mizugi Image Girl ในปี ค.ศ. 2010 นอกจากนี้เธอยังทำงานเป็นนางแบบแฟชั่นให้กับ "Non-no"'
ในปี ค.ศ. 2011 นานาโอะได้เป็นนางแบบพิเศษให้กับนิตยสาร "Ginger" เธอยังเป็นที่รู้จักในฐานะทาเร็นโต โดยเธอได้ปรากฏตัวในนิตยสารแฟชั่น โฆษณาทางโทรทัศน์ ละคร และรายการวาไรตี้อื่น ๆ อีกมากมาย
จังหวัดสุราษฎร์ธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดสุราษฎร์ธานี พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อปี พ.ศ. 2526 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองสุราษฎร์ธานี, อำเภอบ้านนาสาร, อำเภอกาญจนดิษฐ์, อำเภอดอนสัก, อำเภอเกาะสมุย, อำเภอเกาะพะงัน, อำเภอเวียงสระ, อำเภอพระแสง, กิ่งอำเภอบ้านนาเดิม และกิ่งอำเภอชัยบุรี
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอพุนพิน, อำเภอเคียนซา, อำเภอคีรีรัฐนิคม, อำเภอไชยา, อำเภอพนม, อำเภอท่าฉาง, อำเภอท่าชนะ และอำเภอบ้านตาขุน
เดอะพันนิชเชอร์ (วิดีโอเกม พ.ศ. 2533)

เดอะพันนิชเชอร์  เป็นวิดีโอเกม ค.ศ. 1990 ที่พัฒนาโดยบริษัทแพรากอนซอฟต์แวร์ และวางจำหน่ายโดยบริษัทไมโครโพรส เกมนี้มีตัวเอกคือพันนิชเชอร์ ซึ่งเป็นตัวเอกปฏิลักษณ์ของบริษัทมาร์เวลคอมิกส์ ส่วนเกมที่ไม่เกี่ยวข้องสำหรับอามิกาและอาตาริ เอสที ได้รับการเผยแพร่โดยดิเอดจ์ใน ค.ศ. 1990 เช่นกัน
รวมถึงในปีเดียวกันนั้น ยังมีเกม"เดอะพันนิชเชอร์"เกมที่สามที่ไม่เกี่ยวข้องสำหรับนินเท็นโดเอนเตอร์เทนเมนต์ซิสเตม ซึ่งวางจำหน่ายโดยบริษัทแอลเจเอ็น
รูปแบบการเล่น.
เวอร์ชันดอสมีโหมดการเล่นที่แตกต่างกันสามโหมด ได้แก่: ขับรถ "แบตเทิลแวน" ของพันนิชเชอร์, เดินผ่านถนนในนครนิวยอร์กและอาคารที่เลือก ตลอดจนดำน้ำสกูบา
ผู้เล่นสวมบทบาทเป็นพันนิชเชอร์ และจะพยายามแก้แค้นกลุ่มอาชญากรที่สังหารครอบครัวของพันนิชเชอร์ ส่วนอุปกรณ์ประกอบด้วยมีด, ปืนกึ่งอัตโนมัติหลายกระบอก, ระเบิด, แบตเทิลแวน และอุปกรณ์สกูบา
การตอบรับ.
ในนิตยสาร"คอมพิวเตอร์เกมมิงเวิลด์"ฉบับที่ 77 (ธันวาคม ค.ศ. 1990) ชาลส์ อาร์ได ระบุว่า"เดอะพันนิชเชอร์"เวอร์ชันดอส "เป็นการเติมเต็มความปรารถนาของลำดับสูงสุด การนึกฝันการแก้แค้น"เดธวิช"ผสมกับเสียงร้องที่เปิดเผยจากความกล้าหาญเพื่อความยุติธรรม [...] สำหรับชาวนิวยอร์กตัวจริงที่ต้องรับมือกับคลื่นอาชญากรรมที่เกินจริง" และคาดการณ์ว่ายอดขายจะโดดเด่นในเขตเมือง อย่างไรก็ตาม เขาได้ให้การเสนอแนะที่มีคุณสมบัติเหมาะสมแก่เกมนี้ เนื่องจากมีข้อบกพร่อง รวมถึงกราฟิกที่มีคุณภาพไม่สอดคล้องกัน, การควบคุมที่ไม่ดี, การเกิดบั๊ก และการป้องกันการคัดลอกด้วยตนเองที่ไม่มีประสิทธิภาพ
ส่วนในฉบับที่ 148 ของนิตยสารเดียวกันนี้ พันนิชเชอร์ในเวอร์ชันที่พัฒนาโดยบริษัทแพรากอนซอฟต์แวร์ได้รับการกล่าวถึงว่าเป็นเกมฮีโรที่น่าจดจำที่สุดตลอดกาลในอันดับที่สิบห้า
กระนั้น ในเดือนตุลาคม ค.ศ. 1991 เกม"เดอะพันนิชเชอร์"ได้รับการจัดทำดัชนีโดยหน่วยงานรัฐบาลกลางเพื่อการคุ้มครองเด็กและเยาวชนจากสื่อแห่งประเทศเยอรมนี ในรายการเกมที่ถือว่ามีอิทธิพลที่ไม่ดีต่อนักเล่นเกมรุ่นเยาว์
จังหวัดสุราษฎร์ธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดสุราษฎร์ธานี พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองสุราษฎร์ธานี, อำเภอบ้านนาสาร, อำเภอกาญจนดิษฐ์, อำเภอดอนสัก, อำเภอเกาะสมุย, อำเภอเกาะพะงัน และกิ่งอำเภอบ้านนาเดิม
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอพุนพิน, อำเภอเคียนซา, อำเภอพระแสง, อำเภอคีรีรัฐนิคม, อำเภอไชยา, อำเภอพนม, อำเภอท่าฉาง, อำเภอท่าชนะ, อำเภอเวียงสระ, อำเภอบ้านตาขุน และกิ่งอำเภอชัยบุรี
รหัสไปรษณีย์ในประเทศไทย

รหัสไปรษณีย์ในประเทศไทยมีตัวเลข 5 หน่วย สองหน่วยแรกระบุจังหวัดหรือพื้นที่บริหารพิเศษ (เช่น 43120 สำหรับอำเภอโพนพิสัย จังหวัดหนองคาย) ส่วน 3 หลักสุดท้ายแทนที่ทำการไปรษณีย์ภายในจังหวัด โดยมีข้อยกเว้น เช่น กรุงเทพมหานครและจังหวัดสมุทรปราการมีเลขสองหลักแรกเป็น 10xxx เหมือนกัน เป็นเรื่องทั่วไปที่รหัสไปรษณีย์ลงท้ายด้วยเลข 0 เนื่องจากเป็นการมอบหมายให้ที่ทำการไปรษณีย์รับผิดชอบในการส่งไปรษณีย์ไปยังอำเภอหรือเขตนั้น เช่น จดหมายที่ส่งไปยังเขตดุสิตใช้รหัสไปรษณีย์ 10300 ยกเว้นในพื้นที่พระตำหนักจิตรลดารโหฐานที่ใช้รหัสไปรษณีย์ 10303 โดย 10300 เป็นรหัสไปรษณีย์ของที่ทำการไปรษณีย์ดุสิตที่จัดส่งทั่วเขตดุสิต ส่วน 10303 เป็นรหัสไปรษณีย์สำหรับพระตำหนักจิตรลดารโหฐานที่ไม่จัดส่งจดหมายนอกพระราชวัง กระนั้น ในเขตดุสิตยังมีที่ทำการไปรษณีย์อื่น ๆ เช่น ที่ทำการไปรษณีย์บางกระบือที่มีรหัสไปรษณีย์ 10301
ประเทศไทยนำรหัสไปรษณีย์มาใช้งานในเดือนกุมภาพันธ์ พ.ศ. 2525 ซึ่งตีพิมพ์โดยกระทรวงดิจิทัลเพื่อเศรษฐกิจและสังคม
พื้นที่ไปรษณีย์ในประเทศไทย.
พื้นที่ไปรษณีย์คือตัวเลขหน่วยแรกในรหัสไปรษณ๊ย์ โดยมีตัวเลขจาก 1 ถึง 9 ยกเว้นจังหวัดหนองบัวลำภูและจังหวัดบึงกาฬที่ใช้เลข 3 แม้ว่าจะอยู่ในบริเวณเดียวกัน เนื่องจากในช่วงที่สถาปนาจังหวัด มีการใช้งานช่วงเลข 4 ทั้งหมดแล้ว
จังหวัดและพื้นที่บริหารพิเศษ.
รายการด้านล่างคือรหัส 2 ตัวแรกสำหรับแต่ละจังหวัดหรือพื้นที่บริหารพิเศษ
ตัวเลขในจังหวัด.
ตัวเลขหลักที่สามและสี่ใช้แยกพื้นที่ในจังหวัด ส่วนหมายเลขศูนย์ในหน่วยสุดท้ายใช้สำหรับที่ทำการไปรษณีย์สาขาหลักในการจัดส่งทางไปรษณีย์ ในขณะที่ที่ทำการไปรษณีย์อื่นในพื้นที่มีหมายเลขอื่น
ที่ทำการไปรษณีย์นอกกรุงเทพมหานครและสมุทรปราการมีรหัสไปรษณีย์ xx000 สำหรับที่ทำการหลักของอำเภอเมืองในแต่ละจังหวัด พื้นที่อื่น ๆ มีตัวเลขที่เรียงตามลำดับ xx110, xx120, xx130, ..., xx190, xx210, ...
ระบบตัวเลขกรุงเทพมหานครแทนที่ระบบที่อยู่ไปรษณีย์ก่อนหน้าที่ระบุเป็นกรุงเทพฯ 1, กรุงเทพฯ 2, ฯลฯ พื้นที่กรุงเทพฯ 1 กลายเป็น 10100, กรุงเทพฯ 2 กลายเป็น 10200, ฯลฯ โดยมีกรณีพิเศษที่กรุงเทพฯ 10 กลายเป็น 10310 ส่วนกรุงเทพฯ 11, 12, ฯลฯ กลายเป็น 10110, 10120, ฯลฯ ศูนย์ไปรษณีย์กรุงเทพไม่มีพื้นที่ไปรษณีย์ที่กำหนดตัวเลขเป็น 10000
สิ่งอำนวยความสะดวกทางไปรษณีย์.
ใน พ.ศ. 2561 ทางไปรษณีย์ไทยจัดสรรงบ 1 หมื่นล้านบาท เพื่อสร้างศูนย์"คัดแยกอัตโนมัติ"แห่งใหม่ 2 แห่ง หนึ่งแห่งในจังหวัดชลบุรี และอีกแห่งในอำเภอวังน้อย จังหวัดพระนครศรีอยุธยา โดยมีเป้าหมายทำให้การดำเนินการทางไปรษณีย์และการจัดส่งเป็นระบบอัตโนมัติอย่างสมบูรณ์ รวมถึงขั้นตอน back office ใน พ.ศ. 2564
จังหวัดสุราษฎร์ธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดสุราษฎร์ธานี พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองสุราษฎร์ธานี, อำเภอบ้านนาสาร, อำเภอกาญจนดิษฐ์, อำเภอดอนสัก, อำเภอเกาะสมุย, อำเภอเกาะพะงัน และกิ่งอำเภอบ้านนาเดิม
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอพุนพิน, อำเภอเคียนซา, อำเภอพระแสง, อำเภอคีรีรัฐนิคม, อำเภอไชยา, อำเภอพนม, อำเภอท่าฉาง, อำเภอท่าชนะ, อำเภอเวียงสระ และอำเภอบ้านตาขุน
ริงเกิร์ล

ริงเกิร์ล  หรือที่เรียกว่า นัมเบอร์ เกิร์ล  คือผู้หญิงที่ขึ้นสังเวียนระหว่างยกของกีฬาต่อสู้ โดยถือป้ายที่แสดงหมายเลขของรอบถัดไป ริงเกิร์ลในวงการมวยมักจะเห็นได้ในกีฬา มวย, คิกบอกซิง และ ศิลปะการต่อสู้แบบผสม
ประวัติศาสตร์.
ริงเกิร์ล ปรากฏตัวครั้งแรกในปี ค.ศ. 1965 ในในนิตยสาร "Ring" นิตยสารดังกล่าวตีพิมพ์ภาพของนางแบบลาสเวกัสถือป้ายระหว่างการแข่งขันชกมวย โปรโมเตอร์มวยเริ่มนำแนวคิดของ ริงเกิร์ล มาใช้เมื่อโปรโมเตอร์เริ่มจ้างผู้หญิงที่สวยสะดุดตามาเดินถือป้ายรอบเวทีเพื่อส่งสัญญาณว่ากำลังจะถึงรอบต่อไป
ในกีฬาเชิงต่อสู้สมัยใหม่.
มวยปล้ำมืออาชีพ.
ในวงการมวยปล้ำมืออาชีพ ริงเกิร์ลในวงการมวยทำหน้าที่เป็นผู้ช่วยที่ถอดอุปกรณ์เปิดตัว เช่น แจ็กเก็ต เสื้อคลุม และเสื้อผ้าอื่น ๆ และเข็มขัดแชมป์จากเวทีหลังจากที่นักมวยปล้ำถอดออกก่อนการแข่งขัน ตลอดช่วงทศวรรษ ค.ศ. 1980 ดับเบิลยูดับเบิลยูอี ได้จ้างริงเกิร์ลในวงการมวยที่รู้จักกันในชื่อ Federettes ตั้งแต่เริ่มก่อตั้งในปี ค.ศ. 2002 อิมแพ็ก เรสต์ลิง ได้แสดงสาวนักมวยปล้ำและผู้ช่วยสาวจากอิสระในฐานะริงเกิร์ลในวงการมวย
ในปีแรกของ "ดับเบิลยูดับเบิลยูอี รอว์" ดับเบิลยูดับเบิลยูอี ได้แสดงริงเกิร์ลในวงการมวยแบบดั้งเดิมที่ถือป้ายที่มีสโลแกนต่าง ๆ ที่เกี่ยวข้องกับ "ดับเบิลยูดับเบิลยูอี รอว์" ในเวทีระหว่างการแข่งขัน
ศิลปะการต่อสู้แบบผสม.
"เพลย์บอย" เป็นนิตยสารบันเทิงของอเมริกา นี่คือรายการของริงเกิร์ลในวงการมวยที่เป็นที่รู้จักซึ่งเคยถ่ายแบบสำหรับ "เพลย์บอย":
ข้อโต้แย้ง.
ข้อกล่าวหาเรื่องการเหยียดเพศ.
นักข่าวกีฬา บางคนอ้างว่า การใช้ริงเกิร์ลในวงการมวย ซึ่งเริ่มต้นจากมวยสากลนั้น เป็นสิ่งที่ไม่จำเป็น ผู้วิจารณ์โต้แย้งว่าผู้หญิงเปลือยท่อนบนในการแข่งขันนั้นช่วยกระตุ้นอารมณ์ทางเพศให้กับผู้ชมชาย ขณะที่บางคนเห็นว่าพวกเธอเป็นเพียงประเพณีที่ไม่เป็นอันตราย โดยผู้จัดงานมวย ลิซ่า เอโลวิช อธิบายว่า การปฏิบัตินี้เป็น "ส่วนหนึ่งของการแสดง"
มีการเสนอให้มี "ริงบอย" (Ring boys) หรือ "ริงบอย" (ring boys)ในการแข่งขันของผู้หญิง นักมวยสากล มิคาเอลา ลอเรน กล่าวไว้ว่า "ฉันต้องการ นัมเบอร์ บอย (number boy) ฉันคิดว่านั้นเป็นสิ่งที่ยุติธรรม และฉันแน่ใจว่ามันจะทำให้ผู้หญิงที่อยู่ในกลุ่มผู้ชมมีความสุขด้วยเช่นกัน"
ในขณะที่โปรโมชั่นการต่อสู้หญิงทั้งหมด Invicta FC ใช้ริงเกิร์ลในวงการมวย แต่ทางรายการก็ได้นำนักสู้ อัลติเมทไฟต์ติงแชมเปียนชิพ นักสู้และนางแบบสาว เอเลียส ธีโอโดรู มาทำหน้าที่เป็น "ริงบอย" ของรายการ Invicta FC 28 อย่างไรก็ตาม Theodorou กลับถูกวิพากษ์วิจารณ์ว่าใช้โอกาสนี้ในการโปรโมตสปอนเซอร์
การจ่ายเงิน.
มีการคาดเดาว่าริงเกิร์ลในวงการมวยได้รับค่าตอบแทนมากกว่านักสู้หญิง ในปี 2015 อดีตแชมป์ UFC รุ่นแบนตัมเวท รอนดา ราวซีย์ ออกมาคัดค้าน โดยกล่าวว่า "คุณคิดว่าการเดินวนรอบสนามของเธอ" คุ้มค่ากว่าค่าตอบแทนของนักสู้หรือไม่? ... ริงเกิร์ลในวงการมวยอาจจะได้รับค่าตอบแทนมากเกินไป หรือไม่ก็นักสู้ไม่ได้รับค่าตอบแทนเพียงพอ" ริงเกิร์ลในวงการมวย UFC ได้รับค่าตอบแทนประมาณ 18,000 ดอลลาร์ต่อปี ซึ่งไม่รวมงานนอก UFC เช่น การถ่ายแบบ ริงเกิร์ลในวงการมวย UFC อาเรียนนี่ เซเลสต์ ได้คัดค้านและเรียก ราวซีย์ ว่าเป็น "คนบูลลี่" "ฉันคิดว่าผู้คนไม่รู้ว่าการเป็นนางแบบต้องทำงานหนักแค่ไหน" เซเลสต์โต้แย้ง "การพยายามเป็นเหมือนหุ่นจำลองที่มีชีวิตและให้ลูกค้าใส่ชุดต่างๆ มากมาย... มันไม่ง่ายอย่างที่เห็น... ไม่ค่อยมีใครรู้เรื่องนี้ เว้นแต่พวกเขาจะอยู่ในสถานการณ์เดียวกับฉัน"
จังหวัดสุราษฎร์ธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดสุราษฎร์ธานี พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2518 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองสุราษฎร์ธานี, อำเภอบ้านนาสาร, อำเภอกาญจนดิษฐ์, อำเภอดอนสัก, อำเภอเกาะสมุย และกิ่งอำเภอเกาะพะงัน
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอพุนพิน, อำเภอเคียนซา, อำเภอพระแสง, อำเภอคีรีรัฐนิคม, อำเภอไชยา, อำเภอพนม, อำเภอท่าฉาง, อำเภอท่าชนะ, อำเภอเวียงสระ และกิ่งอำเภอบ้านตาขุน
จังหวัดสุราษฎร์ธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดสุราษฎร์ธานี พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2512 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดสุราษฎร์ธานีทั้งจังหวัด
ทอมัส แมตทิว ครุกส์

ทอมัส แมตทิว ครุกส์ (20 กันยายน 2003 – 13 กรกฎาคม 2024) เป็นชายชาวอเมริกันที่พยายามลอบสังหารดอนัลด์ ทรัมป์ อดีตประธานาธิบดีสหรัฐซึ่งในขณะนั้นเป็นผู้ได้รับการเสนอชื่อจากพรรคริพับลิกันสำหรับการเลือกตั้งประธานาธิบดีสหรัฐ พ.ศ. 2567
ชีวิตวัยเด็กและการศึกษา.
ทอมัส แมตทิว ครุกส์ เกิดเมื่อวันที่ 20 กันยายน 2003 และเติบโตในเบเทลพาร์ก รัฐเพนซิลเวเนีย พื้นที่ที่เขาอาศัยอยู่ได้รับการอธิบายโดยนักการเมืองท้องถิ่นว่าเป็นย่านของ "ชนชั้นกลาง หรืออาจจะชนชั้นกลางค่อนบน" พ่อแม่ของเขาทำงานเป็นที่ปรึกษามืออาชีพที่ได้รับใบอนุญาต บันทึกเกี่ยวกับครุกส์ รวมถึงข้อมูลเกี่ยวกับชีวิตและบุคลิกของเขา มีความหลากหลายอย่างมาก
เขาศึกษาที่โรงเรียนมัธยมเบเทลพาร์กที่นั่นเขาประสบความสำเร็จด้านการเรียน เขาเข้าร่วม National Technical Honor Society ในปี 2021 ขณะเป็นนักเรียนชั้นมัธยมศึกษาปีที่ 3 ในปี 2022 เขาสำเร็จการศึกษาด้วยเกียรตินิยมและได้รับ "star award" มูลค่า 500 ดอลลาร์จาก National Math and Science Initiative
ครุกส์สนุกกับการเล่นหมากรุกและวิดีโอเกมและได้เรียนรู้วิธีการเขียนโปรแกรมคอมพิวเตอร์
ไม่พบประวัติอาชญากรรมของเขา และไม่พบประวัติการรักษาทางจิตเวช
กิจกรรมทางการเมือง.
ครุกส์ได้ลงทะเบียนเพื่อลงคะแนนเสียงเลือกตั้งตั้งแต่เดือนกันยายน 2021 เมื่อเขาอายุ 18 ปี เขาลงทะเบียนในฐานะสมาชิกพรรคริพับลิกัน
จังหวัดอุทัยธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดอุทัยธานี พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดอุทัยธานีทั้งจังหวัด
ราชวงศ์โฮตัก

ราชวงศ์โฮตัก  เป็นราชวงศ์อัฟกันที่ปกครองส่วนหนึ่งของอิหร่านและอัฟกานิสถานในช่วงสั้น ๆ ระหว่างคริสต์ทศวรรษที่ 1720 ถูกก่อตั้งขึ้นในเดือนเมษายน 1709 โดยมีร์ไวส์ โฮตัก ผู้นำการกบฏที่ประสบความสำเร็จต่อต้านจักรวรรดิซาฟาวิดของชาวเปอร์เซียที่เสื่อมโทรมในภูมิภาค Loy Kandahar ("Greater Kandahar") ทางตอนใต้ของอัฟกานิสถานในปัจจุบัน
ในปี 1715 มีร์ไวส์สวรรคตด้วยสาเหตุธรรมชาติ ขณะมีพระชนมายุเพียง 42 พรรษา และอับดุล อาซิซ ซึ่งเป็นพระเชษฐาหรือพระอนุชาของพระองค์ก็ได้ขึ้นครองราชย์สืบต่อมา พระองค์ครองราชย์เป็นเวลาเพียง 2 ปี ก่อนจะถูกปลงพระชนม์โดย มาห์มูด พระราชนัดดาของพระองค์ ซึ่งเป็นโอรสของมีร์ไวส์ ในเวลาต่อมา มาห์มูดได้ก่อกบฏโค่นล้มกษัตริย์ราชวงศ์ซาฟาวิด และขึ้นครองราชย์เป็นกษัตริย์องค์ใหม่ของเปอร์เซีย ต่อมา มาห์มูดถูกโค่นอำนาจจากการรัฐประหารในวังเมื่อปี 1725 และอัชรัฟ โอรสของอับดุลอัซซิซและเป็นพระราชภาติยะของพระองค์ ก็ขึ้นครองราชย์แทน
การสถาปนา.
ราชวงศ์โฮตักมีต้นกำเนิดจากเผ่ากิลซัยซึ่งเป็นหนึ่งในเผ่าที่สำคัญของชาวปาทาน ชนเผ่านี้อาศัยอยู่ในภูมิภาคกันดะฮาร์ ของอัฟกานิสถานโดยมี มีรไวส์ โฮตัก เป็นผู้ก่อตั้งราชวงศ์โฮตัก ในปี 1709 มีร ไวส์ โฮตัก นำการกบฏต่อจักรวรรดิอิหร่านซาฟาวิดซึ่งในขณะนั้นกำลังอ่อนแอลงจากปัญหาภายในและการโจมตีจากภายนอก ไวส์ โฮตักได้ทำการกบฏและสังหารผู้ว่าราชการซาฟาวิดในกันดาฮาร์ จากนั้นได้สถาปนาตนเองเป็นผู้ปกครองกันดะฮาร์และประกาศอิสรภาพจากอิหร่านซาฟาวิด
หลังการสิ้นพระชนต์ของมีรไวส์ ในปี 1715 มาห์มูด โฮตัก บุตรชายได้ขึ้นเป็นผู้นำ มาห์มุด โฮตักได้ขยายอำนาจของอาณาจักรโฮตักและโจมตีเปอร์เซีย ในปี 1722 มาห์มุด โฮตักได้นำกองทัพเข้ายึดเมืองหลวงของเปอร์เซีย เอสแฟฮอน และโค่นล้มราชวงศ์ซาฟาวิด ตั้งตนเป็นกษัตริย์แห่งเปอร์เซีย ราชวงศ์โฮตักจึงได้ปกครองเปอร์เซียในช่วงปี 1720 จนจบราชวงศ์
การล่มสลาย.
หลังการเสียชีวิตของมาห์มูด โฮตักในปี 1725 อัชราฟ โฮตักขึ้นครองราชย์ แต่ต้องเผชิญกับการต่อต้านจากราชวงศ์ซาฟาวิดที่พยายามฟื้นฟูอำนาจ นำโดยนัดอีร์ ชาห์ ที่ภายหลังจะกลายเป็นจักรพรรดิแห่งเปอร์เซีย แม้ว่าโฮตักจะสามารถยึดครองอาณาจักรเปอร์เซียได้ แต่การปกครองของเขาในเปอร์เซียกลับไม่ประสบความสำเร็จ เนื่องจากการต่อต้านจากประชากรในท้องถิ่นและการบริหารที่ไม่เป็นระเบียบ ทำให้เกิดความไม่สงบภายใน ในปี 1729 นัดอีร์ ชาห์นำกองทัพเข้าตีและยึดครองเอสแฟฮอน คืนอำนาจให้กับราชวงศ์ซาฟาวิด และขับไล่อัชรัฟ โฮตักและกองกำลังโฮตักกลับไปยังอัฟกานิสถาน
หลังจากการล่มสลายของอำนาจในเปอร์เซีย ราชวงศ์โฮตักพยายามรักษาการปกครองในอัฟกานิสถาน แต่เผ่ากิลซัยต้องเผชิญกับการต่อสู้ภายในและการรุกรานจากเผ่าดุรานี ซึ่งเป็นเผ่าพาทานที่แข็งแกร่ง มีรฮุสเซน โฮตัก เป็นผู้นำคนสุดท้ายของราชวงศ์โฮตัก ซึ่งถูกโค่นล้มโดยอาเหม็ด ชาห์ ดุรรานี ในปี 1738 อาเหม็ด ชาห์ ดุรรานี ได้สถาปนาราชวงศ์ดุรรานีและกลายเป็นผู้ปกครองอัฟกานิสถาน
หัวใจนี้ บังเอิญรัก

หัวใจนี้ บังเอิญรัก (เกาหลี: ) เป็นซีรีส์โทรทัศน์ของเกาหลีใต้ที่เขียนโดย พัก กือ-โร กำกับโดย ซง ฮยอน-อุก และนำแสดงโดย คิม โซ-ฮย็อน, แช จง-ฮย็อบ, ยุน จี-ออน และ คิม ดา-ซม สร้างจากการ์ตูนชื่อเดียวกันในเนเวอร์เว็บตูน ซึ่งเขียนโดย นัม จี-อึน และวาดโดย คิม อิน-โฮ ซึ่งเผยแพร่ในปี ค.ศ. 2011 ซีรีส์นี้ออกอากาศทางช่อง ทีวีเอ็น เมื่อวันที่ 22 กรกฎาคม ค.ศ. 2024 ทุกวันจันทร์และวันอังคาร เวลา 20:40 น. (เวลามาตรฐานเกาหลี) สามารถรับชมแบบสตรีมมิ่งได้บน TVING ในประเทศเกาหลีใต้ และบน Viki และ Viu ในบางภูมิภาค
เรื่องย่อ.
"หัวใจนี้ บังเอิญรัก" บอกเล่าเรื่องราวของ 2 หนุ่มสาวที่พบกันโดยบังเอิญเมื่อ 10 ปีก่อนและออกเดินทางตามหารักแท้และความฝัน
ผู้สร้างแอนิเมชั่น ซึ่งกลัวความรักเนื่องจากบาดแผลจากความรักในอดีตของเธอ
นักวางแผนทางการเงิน ผู้ที่หัวใจกลับมาสั่นหลังจากได้พบรักครั้งแรกที่ห่างกันไปนานถึง 10 ปี
การผลิต.
การพัฒนา.
ซีรีส์นี้อิงจากเว็บตูนปี ค.ศ. 2011 เรื่อง "Is It Fate?" ที่เขียนโดย นัม จี-อึน และวาดโดย คิม อิน-โฮ ซึ่งเป็นเว็บตูนที่ได้รับความนิยมของเนเวอร์ กำกับโดย ซง ฮยอน-อุก ผู้ที่เคยกำกับผลงานอื่น ๆ เช่น "Another Miss Oh" (2016), "Revolutionary Love" (2017), "The Beauty Inside" (2018) และ "The King's Affection" (2021) เป็นต้น และเขียนบทโดย พัก กือ-โร สื่อออนไลน์ของเกาหลีใต้ "Xports News" รายงานว่าซีรีส์นี้กำลังอยู่ในระหว่างการพูดคุยเพื่อออกอากาศทางช่อง ทีวีเอ็น
การคัดเลือกนักแสดง.
เมื่อวันที่ 8 สิงหาคม ค.ศ. 2022 มีรายงานว่า คิม โซ-ฮย็อน กำลังพิจารณาบทบาทในซีรีส์นี้เป็นผลงานถัดไปหลังจากที่ซีรีส์ "River Where the Moon Rises" จบลงในปี ค.ศ. 2021 เธอได้ยืนยันบทบาทในเดือนพฤศจิกายน ค.ศ. 2022 เมื่อวันที่ 6 ตุลาคม มีรายงานว่า แช จง-ฮย็อบ ได้รับข้อเสนอให้แสดงบทบาทเป็นพระเอกในซีรีส์นี้ และได้รับการยืนยันในภายหลัง ต้นสังกัดซีของ ยุน จี-ออน ประกาศว่าเขาจะร่วมแสดงในซีรีส์นี้เช่นกัน
การถ่ายทำ.
การถ่ายทำหลักเริ่มขึ้นในครึ่งหลังของปี ค.ศ. 2022
การออกอากาศ.
ทีวีเอ็น ได้ยืนยันว่าซีรีส์จะออกอากาศในวันที่ 22 กรกฎาคม ค.ศ. 2024 ทุกวันจันทร์และอังคาร เวลา 20:40 (เวลามาตรฐานเกาหลี) นอกจากนี้ยังสตรีมผ่านทางแพลตฟอร์ม บริการสื่อผ่านอินเทอร์เน็ต เช่น TVING, Viki, และ Viu
ตัยมาอ์

ตัยมาอ์ (Taymanitic: 𐪉𐪃𐪒, ,) เป็นโอเอซิสขนาดใหญ่ที่มีประวัติการตั้งถิ่นฐานมาอย่างยาวนาน ตั้งอยู่ในพื้นที่ตะวันตกเฉียงเหนิอของประเทศซาอุดีอาระเบียในบริเวณเส้นทางการค้าระหว่างมะดีนะฮ์กับดูมะฮ์ (ซะกากา) เป็นจุดเริ่มต้นทางข้ามทะเลทรายนะฟูด ตัยมาอ์ตั้งอยู่ห่างจากตะบูกไปทางตะวันออกเฉียงใต้ประมาณ 264 กิโลเมตร (164 ไมล์) และห่างจากมะดีนะฮ์ไปทางเหนือประมาณ 400 กิโลเมตร (250 ไมล์) ตัยมาอ์ตั้งอยู่ทางตะวันตกของทะเลทรายนะฟูด
ประวัติ.
ความสำคัญทางประวัติศาสตร์ของตัยมาอ์อิงจากหลักฐานของโอเอซิสที่มีส่วนช่วยในการพัฒนาเป็นจุดแวะพักเชิงพาณิชย์บนเส้นทางทะเลทราย เหตุการณ์สำคัญคือการปรากฏตัวของนาโบนิดุส จักรพรรดิบาบิโลเนียใหม่องค์สุดท้ายที่ประทับในบริเวณนี้ในช่วงกลางศตวรรษที่ 6 ก่อน ค.ศ.
ภูมิอากาศ.
ที่ตัยมาอ์มีสภาพภูมิอากาศทะเลทราย ฝนส่วนใหญ่ตกในฤดูหนาว การแบ่งเขตภูมิอากาศแบบเคิพเพินจัดให้อยู่ในกลุ่ม BWh อุณหภูมิเฉลี่ยทั้งปีของตัยมาอ์อยู่ที่ และมีหยาดน้ำฟ้าตกทั้งปีที่ประมาณ
สืบสันดาน

สืบสันดาน เป็นละครโทรทัศน์ไทยแนวชีวิต–ระทึกขวัญ ความยาว 7 ตอน ที่ผลิตโดยเน็ตฟลิกซ์ร่วมกับกันตนา โมชัน พิคเจอร์ส จากการกำกับของศิวโรจน์ คงสกุล นำแสดงโดยนริลญา กุลมงคลเพชร และธีรพงศ์ เหลียวรักวงศ์ ออกอากาศทางเน็ตฟลิกซ์ เมื่อวันที่ 18 กรกฎาคม พ.ศ. 2567
เรื่องย่อ.
เรื่องราวของตระกูลเทวสถิตย์ไพศาล ตระกูลมหาเศรษฐีทรงอิทธิพล เมื่อรุ่งโรจน์ผู้นำตระกูลได้เสียชีวิตอย่างปริศนาในคฤหาสน์หลังใหญ่ของตระกูล หลังจากประกาศให้ ไข่มุก สาวใช้คนสนิทเป็นภรรยาคนใหม่ของเขา
แม้ว่าสมาชิกแต่ละคนในตระกูลจะไม่เห็นด้วย แต่ก็ไม่สามารถคัดค้านได้ หลังจากรุ่งโรจน์เสียชีวิต เหล่าคนรับใช้ต้องเผชิญกับการถูกทารุณกรรมและรังแกอย่างหนัก ไข่มุกเชื่อว่าการเสียชีวิตของรุ่งโรจน์เกิดจากการถูกฆาตกรรมโดยคนในครอบครัว ด้วยความมุ่งมั่น เธอจึงเริ่มสืบหาหลักฐานเพื่อพิสูจน์ว่าใครคือฆาตกรตัวจริง รวมถึงคนรับใช้ที่อาจมีส่วนเกี่ยวข้องเพราะความแค้น
รับบทโดย นริลญา กุลมงคลเพชร
 สาวใช้ผู้กลายมาเป็นภรรยาของรุ่งโรจน์
รับบทโดย ธีรพงศ์ เหลียวรักวงศ์, วรุตม์ บราวน์ (วัยหนุ่ม)
 มหาเศรษฐีอัญมณี ผู้นำตระกูลเทวสถิตย์ไพศาล
รับบทโดย ชาตโยดม หิรัณยัษฐิติ, ธีระเดช ทิศานุรักษ์ (นักแสดงแทน)
 บุตรชายคนโตที่ดูแลธุรกิจครอบครัว
รับบทโดย นุสบา ปุณณกันต์
 ลูกสาวเจ้าของโรงพยาบาลผู้เป็นภรรยาของภูพัฒน์และแม่ของคีตา
รับบทโดย ธนเวทย์ สิริวัฒน์ธนกุล
 บุตรชายคนรอง โหดเหี้ยม ร้ายลึก ชาญฉลาด และเจ้าแผนการ
รับบทโดย คลาวเดีย จักรพันธุ์
 อดีตนักแสดงและภรรยาผู้เย่อหยิ่ง ทะนงตน ของมาวิน
รับบทโดย นฤภรกมล ฉายแสง
 ลูกสาวคนเดียวของภูพัฒน์และพัดชา ฝันอยากเป็นนักออกแบบแต่ไม่มีความสามารถ บางครั้งชอบกลั่นแกล้งบี
รับบทโดย ฐิตินันต์ รัตนฐิตินันต์
ลูกชายคนเดียวของมาวินและอารยา
รับบทโดย ลัทธ์กมล ปิ่นโรจน์กีรติ
เพื่อนสนิทของไข่มุก เป็นสาวใช้ที่มีหัวทางด้านแฟชั่น
รับบทโดย ณัฐนันท์ ขุนเพชร
รับบทโดย กิตติศักดิ์ ปฐมบูรณา
รับบทโดย ณัฐกร ไตรกิศยเวช
รับบทโดย เปรมณัช สุวรรณานนท์
รับบทโดย พิมดาว พานิชสมัย
รับบทโดย สุรพล พูนพิริยะ
ลัทธิซินิก

ลัทธิซินิก  เป็นสำนักคิดทางปรัชญากรีกโบราณที่มีต้นกำเนิดในสมัยคลาสสิกและสืบเนื่องมาจนถึงสมัยเฮลเลนิสต์และสมัยจักรวรรดิโรมัน ลัทธิซินิกเชื่อว่ามนุษย์เป็นสัตว์ที่มีเหตุผล จุดหมายของชีวิตและหนทางสู่ความสุขคือการบรรลุคุณธรรมในวิถีที่สอดคล้องกับธรรมชาติ โดยทำตามวิจารณญาณตามธรรมชาติของตนเอง และใช้ชีวิตเรียบง่าย เป็นอิสระจากข้อจำกัดทางสังคมโดยไม่แยแสผู้ใด ผู้ถือลัทธิซินิก  ปฏิเสธความปรารถนาตามแบบแผนทั้งหมด ไม่ว่าจะเป็นความมั่งคั่ง อำนาจ เกียรติยศ การยอมรับนับถือจากสังคม การดำเนินชีวิตตามกรอบ และสมบัติทางโลก ทั้งยังเย้ยหยันสิ่งเหล่านี้อย่างเปิดเผยในที่สาธารณะ
นักปรัชญาคนแรกที่ริเริ่มแนวคิดเหล่านี้คืออันติสเทแนส ซึ่งเคยเป็นศิษย์ของโสกราตีสในช่วงปลายทศวรรษ 400 ก่อนคริสต์ศักราช ตามมาด้วยไดออจินีส ซึ่งอาศัยหลับนอนอยู่ในโอ่งดินเผาริมถนนในเอเธนส์ ไดออจินีสผลักดันแนวคิดของลัทธิซินิกจนสุดโต่งผ่านพฤติกรรมแหวกขนบอันเป็นที่เลื่องลือในที่สาธารณะ จนกลายเป็นที่จดจำในฐานะนักปรัชญาต้นแบบลัทธิซินิก หลังจากนั้นก็มีกราแตสแห่งทีบส์ ซึ่งสละทรัพย์สมบัติมหาศาลเพื่อมาใช้ชีวิตอย่างคนยากไร้ตามปรัชญาซินิกในเอเธนส์
ลัทธิซินิกค่อย ๆ เสื่อมความนิยมลงหลังจากศตวรรษที่ 3 ก่อนคริสต์ศักราช แต่กลับมาเฟื่องฟูอีกครั้งพร้อมกับการขึ้นสู่อำนาจของจักรวรรดิโรมันในคริสต์ศตวรรษที่ 1 มีผู้ถือลัทธิซินิกขอทานและเทศนาอยู่ทั่วไปตามหัวเมืองต่าง ๆ ในจักรวรรดิ แนวคิดทางพรตนิยมและวาทศิลป์ที่คล้ายคลึงกันนี้ยังปรากฏอยู่ในศาสนาคริสต์ยุคแรก เมื่อถึงคริสต์ศตวรรษที่ 19 มุมมองทางลบของปรัชญาซินิกได้ถูกเน้นย้ำและขยายความจนกลายเป็นความเข้าใจในสมัยใหม่ว่าลัทธินี้หมายถึงความเชื่อที่ว่าการกระทำของมนุษย์ไม่อาจมาจากความจริงใจหรือเจตนาดีอย่างแท้จริง
ความสัมพันธ์กัมพูชา–ยูเครน

ความสัมพันธ์กัมพูชา–ยูเครน เป็นความสัมพันธ์ระหว่างประเทศระหว่างประเทศกัมพูชากับประเทศยูเครน โดยกัมพูชามีสถานทูตที่ไม่มีถิ่นที่อยู่ในประเทศตน หากแต่อยู่ในฮานอย ประเทศเวียดนาม ขณะที่ยูเครนนั้นไม่มีสถานทูตกัมพูชา ส่วนใน ค.ศ. 2022 ทางกัมพูชาได้ประณามการรุกรานยูเครนโดยรัสเซีย และต่อมาได้ให้ความช่วยเหลือประเทศยูเครน
โฮม (ภาพยนตร์)

โฮม  เป็นภาพยนตร์แอนิเมชันอเมริกันที่ออกฉายในปี พ.ศ. 2558 ผลิตโดย ดรีมเวิกส์แอนิเมชัน กำกับโดย ทิม จอห์นสัน และแสดงนำโดย จิม พาร์สันส์, รีแอนนา, สตีฟ มาร์ติน, เจนนิเฟอร์ โลเปซ และแมตต์ โจนส์
การตอบรับ.
รอตเทนโทเมโทส์รายงานว่าร้อยละ 53 ของผู้วิจารณ์ 139 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 5.5 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 55 เต็ม 100 คะแนน ซึ่งประเมินโดยผู้วิจารณ์ 31 คน
มานูเอล โซลิส ปัลมา

มานูเอล โซลิส ปัลมา (3 กุมภาพันธ์ ค.ศ. 1917 – 6 พฤศจิกายน ค.ศ. 2009) เป็นรักษาการประธานาธิบดีปานามาในวันที่ 26 กุมภาพันธ์ ค.ศ. 1988 ถึง 1 กันยายน ค.ศ. 1989 ภายใต้การปกครองของทหาร มานูเอล โนริเอกา เขาดำรงตำแหน่งรัฐมนตรีว่าการกระทรวงศึกษาธิการในหลายฝ่ายบริหาร
ในเดือนกุมภาพันธ์ ค.ศ. 1988 โนริเอกาเลื่อนขั้นโซลิสจากรัฐมนตรีว่าการกระทรวงศึกษาธิการไปเป็นประธานาธิบดีหลังขับประธานาธิบดี เอริก อาร์ตูโร เดบาเย ออก โรนัลด์ เรแกน ประธานาธิบดีสหรัฐ ไม่รับรองโซลิสหรือทูตที่เป็นตัวแทนของเขาว่าชอบด้วยกฎหมาย ในพฤษภาคม ฝ่ายบริหารเสนอข้อตกลงให้โนริเอกาออกจากตำแหน่งเพื่อแลกกับการที่สหรัฐยกเลิกการตั้งข้อหายาเสพติดแก่เขา อย่างไรก็ตาม กองทัพปานามาปฏิเสธเงื่อนไขนี้ ทำให้ไม่ได้รับประกันว่าโซลิสจะรักษาอำนาจไว้ได้ โซลิสดำรงตำแหน่งจนถึงวันที่ 1 กันยายน ค.ศ. 1989 ไม่นานก่อนการรุกรานปานามาโดยสหรัฐที่ถอดถอนโนริเอกา ภายหลังเขาได้รับการเรียกขานเป็นหนึ่งในผู้นำหุ่นเชิดของโนริเอกาภายใต้ฉายาในปานามาว่าเป็น "ประธานาธิบดีกระดาษทิชชู" เนื่องจาก "เอาไว้ใช้แล้วทิ้ง" ใน ค.ศ. 1994 เขาได้รับการอภัยโทษจากประธานาธิบดีกิเยร์โม เอนดาราจากอาชญากรรมใด ๆ ที่ก่อขึ้นในสมัยโนริเอกา
ในสมัยมาร์ติน ตอร์ริโฮส (2004–2009) เขาดำรงตำแหน่งที่ปรึกษารัฐมนตรีว่าการกระทรวงศึกษาธิการอีกครั้ง
เขาเสียชีวิตจากปอดบวมน้ำที่ปานามาซิตีในวันที่ 6 พฤศจิกายน ค.ศ. 2009 ตอนอายุ 91 ปี
จิ๋วซ่าส์ผ่าแชมป์โฮมรัน

จิ๋วซ่าส์ผ่าแชมป์โฮมรัน  เป็นภาพยนตร์แอนิเมชันอเมริกันที่ออกฉายในปี พ.ศ. 2549 ผลิตโดย ไอดีทีเอนเตอร์เทนเมนต์ กำกับโดย คริสโตเฟอร์ รีฟ, ดาเนียล แซงต์ ปิแอร์ และโคลิน แบรดี และแสดงนำโดย เจค ที. ออสติน, ร็อบ ไรเนอร์, วิลเลียม เอช. เมซี, เรเวน-ซิโมเน และวูปี โกลด์เบิร์ก
การตอบรับ.
รอตเทนโทเมโทส์รายงานว่าร้อยละ 41 ของผู้วิจารณ์ 68 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 5.1 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 51 เต็ม 100 คะแนน ซึ่งประเมินโดยผู้วิจารณ์ 20 คน
สีโป๊ไม้

สีโป๊ไม้  หรือที่เรียกว่า ไม้พลาสติก  เป็นสารที่ใช้อุดรอยตำหนิ เช่น รูตะปู บนไม้ก่อนที่จะทำการเคลือบเงา มักประกอบด้วยฝุ่นไม้ที่ผสมกับสารยึดเกาะที่แห้งตัวและสารเจือจาง (ทินเนอร์) และบางครั้งอาจมีเม็ดสีรวมอยู่ด้วย ผงอุดรูพรุนที่ใช้สำหรับพื้นผิวเรียบขนาดใหญ่ เช่น พื้นไม้ หรือท็อปโต๊ะ โดยทั่วไปจะมีซิลิกอนแทนหรือร่วมกับผงไม้ รูพรุนสามารถอุดได้โดยใช้การเคลือบหลายชั้นแทนที่จะใช้ผงอุดรูพรุน
ปัญหาหลักในการใช้ผงอุดรูคือต้องเลือกสีของผงอุดรูให้ตรงกับสีของไม้ โดยปกติแล้วจะต้องขัดผงอุดรู หลังจากที่ผงอุดรูแห้งก่อนจึงจะลงสีเคลือบได้
มีแบรนด์ ประเภท และสีต่าง ๆ มากมายให้เลือกซื้อในท้องตลาด สารยึดเกาะ ได้แก่ แล็กเกอร์น้ำ และน้ำมันลินสีด ช่างไม้บางคนทำผงสำหรับอุดรอยรั่วเองโดยใช้กระดาษทรายขัดละเอียด (ไม่ใช่ผงขี้เลื่อยซึ่งหยาบเกินไป) ร่วมกับกาวติดไม้ หรือสารเคลือบไม้ เช่นเชลแล็ก
DAP Products เป็นเจ้าของเครื่องหมายการค้าจดทะเบียนชื่อ Plastic Wood
ไมก์ วอลเลซ

ไมรอน ลีออน วอลเลซ (9 พฤษภาคม ค.ศ. 1918 – 7 เมษายน ค.ศ. 2012) เป็นนักข่าว พิธีกรเกมโชว์ นักแสดง และบุคคลในวงการสื่อชาวอเมริกัน เขาเป็นที่รู้จักในด้านงานสืบสวนสอบสวน และได้สัมภาษณ์บุคคลสำคัญในวงการข่าวมากมายตลอดอาชีพการทำงานที่ยาวนานถึงเจ็ดทศวรรษ เขาเป็นหนึ่งในผู้สื่อข่าวต้นฉบับของ"ซิกซ์ตีมินิตส์" ("60 Minutes") ซึ่งเป็นรายการข่าว 60 นาทีของช่อง CBS ซึ่งออกอากาศครั้งแรกในปี 1968 เขาเกษียณจากตำแหน่งผู้สื่อข่าวประจำในปี 2006 แต่ยังคงปรากฏตัวในรายการเป็นครั้งคราวจนถึงปี 2008 เขาเป็นพ่อของคริส วอลเลซ
วอลเลซเคยสัมภาษณ์นักการเมือง คนดัง และนักวิชาการหลายคน เช่น ทีนา เทอร์เนอร์, โจเซฟ โบนันโน, วลาดิมีร์ โฮโรวิตซ์, บอบบี ฟิชเชอร์, ลูชาโน ปาวารอตตี, มาเรีย คาลลาส, แมลคัม เอ็กซ์, ริชาร์ด นิกสัน, เพิร์ล เอส. บัก, เติ้ง เสี่ยวผิง, โรนัลด์ เรแกน, พระเจ้าชาห์ โมฮัมหมัด เรซา ปาห์ลาวี, เจียง เจ๋อหมิน, รูฮุลลอฮ์ โคมัยนี, ควร์ท วัลท์ไฮม์, แฟรงก์ ลอยด์ ไรต์, ยัสเซอร์ อาราฟัต, เมนาเฮม เบกิน, อันวัร อัสซาดาต, หลุยส์ ฟาร์ราคาน, มานูเอล โนริเอกา, จอห์น แนช, กอร์ดอน บี. ฮิงก์ลีย์, วลาดีมีร์ ปูติน, บาร์บรา สไตรแซนด์, ซัลบาโด ดาลี, แมฮ์มูด แอฮ์แมดีเนฌอด, วิลเลียม คาร์ลอส วิลเลียมส์, มิกกี โคเฮน, รอย โคห์น, ดีน รีด, จิมมี ฟราติอันโน, อัลดัส ฮักซลีย์ และไอน์ แรนด์
แมวเบงกอล

แมวเบงกอล  เป็นแมวลูกผสมที่เกิดจากการผสมระหว่างแมวบ้าน (Felis catus) และ แมวดาว (Prionailurus bengalensis) ซึ่งมีต้นกำเนิดอยู่ที่ประเทศสหรัฐอเมริกา การพัฒนาสายพันธุ์แมวเบงกอลนั้นเกิดขึ้นมาเพราะต้องการให้แมวนั้นมีความสวยงามคล้ายเสือและแมวป่า เช่น แมวดาว เสือดาว เสือลายเมฆ หรือ แมวลายหินอ่อน แต่ต้องการให้นิสัยเชื่องไม่ดุร้ายคล้ายแมวบ้าน และยังคงเป็นพันธุ์แมวที่มีลักษณะทางกายภาพคล้ายแมวป่าตามธรรมชาติอีกด้วย
ประวัติการพัฒนาสายพันธุ์.
แมวเบงกอลนั้น กำเนิดขึ้นจาก คุณ Jean Mills หญิงชาวมลรัฐแอริโซนา ประเทศสหรัฐอเมริกา เนื่องจาก ความหลงไหลในแมวป่า โดยเริ่มพัฒนาสายพันธุ์แมวเบงกอลตั้งแต่ปี ค.ศ. 1980 โดยในแมวเบงกอล รุ่น F1 และ F2 ตัวผู้มักจะเป็นหมัน
ลักษณะของแมวเบงกอล.
แมวเบงกอลนั้นมีขนาดตัวปลานกลางจนถึงใหญ่ มีขนสั้น มีใบหูใหญ่ทรงสามเหลี่ยม รูปร่างมีความเพรียวยาวสมส่วนคล้ายแมวป่า และมีลวดลายคล้ายกับเสือดาว เสือลายเมฆ แมวดาว หรือ แมวลายหินอ่อน
นิสัยของแมวเบงกอล.
แมวเบงกอลนั้นมีนิสัยค่อนข้างน่ารัก แต่ก็มีความซุกซนมากกว่าแมวบ้าน มีความคล่องแคล่วปราดเปรียวชอบวิ่งไล่สิ่งของ ชอบปีนป่าย และชอบไล่จับหนูหริอสัตว์ขนาดเล็กอื่นๆ แต่แมวเบงกอลนั้นก็มีสัญชาติญาณความเป็นสัตว์ป่า ความมั่นใจในตนเอง ความกล้าหาญ และความฉลาดในการเอาตัวรอด ที่มากกว่าแมวบ้าน และชอบเล่นน้ำ ซึ่งต่างจากแมวบ้านโดยทั่วไป
และในแมวเบงกอล F1 นั้น จะมีความก้าวร้าวมากกว่าแมวเบงกอล F5 ซึ่งในแมวเบงกอล F5 นั้นจะมีความเป็นมิตรมากกว่า แต่ก็ยังมีความซุกซนที่มากกว่าแมวบ้าน
บริติชขนสั้น

บริติชขนสั้น หรือ บริติชชอร์ตแฮร์  เป็นแมวพันธุ์แท้ที่สืบเชื้อสายมาจากแมวบ้านทั่วไปของอังกฤษ มีรูปร่างท้วม ขนหนา และใบหน้ากว้าง สีที่พบได้บ่อยที่สุดคือสี "อิงลิชบลู" ซึ่งมีขนสีเทาอมฟ้าทั่วตัว ตาสีเหลืองอมส้ม และหางขนาดกลาง สายพันธุ์นี้ยังมีการพัฒนาให้มีหลากหลายสีและลายขนมากยิ่งขึ้น รวมถึงลายเสือ (tabby) และลายจุด (colourpoint)
ประวัติและความเชื่อ.
นักวิจัยยังไม่สามารถระบุได้แน่ชัดว่าแมวตัวแรกเข้ามาอยู่ในหมู่เกาะอังกฤษได้อย่างไร ในหลายพื้นที่ของยุโรป แมวกลายเป็นสัตว์เลี้ยงที่พบเห็นได้ทั่วไปในช่วงเวลาเดียวกับการขยายตัวของจักรวรรดิโรมัน อย่างไรก็ตาม มีหลักฐานบ่งชี้ว่า แมวบ้านได้เข้ามาอยู่ในหมู่เกาะอังกฤษก่อนที่ชาวโรมันจะเข้ามาตั้งรกราก
แมวเหล่านี้ผสมพันธุ์กับแมวป่าท้องถิ่นในยุโรป หลายศตวรรษที่ผ่านมา ลูกหลานของแมวเหล่านี้ได้วิวัฒนาการให้มีขนาดตัวใหญ่ แข็งแรง และมีขนสั้นแต่หนามากขึ้น เพื่อปรับตัวให้เข้ากับสภาพแวดล้อมบนเกาะที่พวกมันอาศัยอยู่ จากภาพวาดของศิลปินในอดีต แสดงให้เห็นว่าลักษณะของแมวบริติชขนสั้นในปัจจุบันนั้นแทบไม่เปลี่ยนแปลงไปจากบรรพบุรุษของมันเลย
ในช่วงศตวรรษที่ 19 เกิดการคัดเลือกสายพันธุ์แมวชนิดนี้โดยมุ่งเน้นไปที่ลักษณะที่ดีที่สุด โดยเฉพาะอย่างยิ่งสีขนสีฟ้าเทาที่เป็นเอกลักษณ์ ซึ่งเรียกว่า 'บริติชบลู' หรือ 'สายพันธุ์อังกฤษ' เพื่อให้แตกต่างจาก 'รัสเซียนบลู' ที่มีรูปร่างผอมเพรียวกว่า บางแหล่งอ้างอิงให้เครดิต แฮร์ริสัน เวียร์ ศิลปินชาวอังกฤษและผู้บุกเบิกการเลี้ยงแมว เป็นผู้ริเริ่มแนวคิดการกำหนดมาตรฐานสายพันธุ์แมว มีผู้ตั้งข้อสังเกตว่าเบื้องหลังเหตุการณ์นี้อาจมีกลุ่มผู้เพาะพันธุ์เข้ามาเกี่ยวข้อง แมวพันธุ์บริติชขนสั้นได้รับความสนใจเป็นอย่างมากในงานแสดงแมวครั้งแรกของโลก ซึ่งจัดขึ้นโดยเวียร์ที่วังแก้ว กรุงลอนดอน ในปี 1871
ในช่วงต้นศตวรรษที่ 20 เมื่อแมวเปอร์เซียและแมวขนยาวสายพันธุ์ใหม่ ๆ ถูกนำเข้ามา ทำให้แมวบริติชขนสั้นได้รับความนิยมน้อยลงเรื่อย ๆ จนเกือบจะสูญพันธุ์ไปในช่วงสงครามโลกครั้งที่หนึ่ง เนื่องจากขาดแคลนแมวสำหรับการผสมพันธุ์
ลักษณะ.
แมวบริติชขนสั้นนั้น เป็นแมวขนาดกลางค่อนข้างใหญ่ มีน้ำหนักอยู่ที่ 3.5-9 กิโลกรัม รูปร่างลำตัวกลมหนา ใบหน้ากลมและมีแก้มยุ้ย ใบหูมีขนาดกลางและกลม และมีอายุขัยประมาณ 15-20ปี แมวสายพันธุ์บริติชขนสั้นั้นจะโดเต็มที่เมื่ออายุ 3 ปี
ประเภท.
แมวบริติชขนสั้นนั้น แบ่งออกเป็น 3 กลุ่ม ตามประเภทสีตา ได้แก่
โดยหลักการการผสมพันธุ์แมวบริติชขนสั้นให้มีคุณภาพนั้น ต้องผสมในแมวที่มีตาสีเดียวกัน
ลูกปัด (งานไม้)

ลูกปัด (Bead) เป็นการตกแต่งในงานไม้ ที่นำมาใช้กับองค์ประกอบต่าง ๆ ของเฟอร์นิเจอร์ไม้, กล่อง และสิ่งของอื่น ๆ
ลูกปัดโดยทั่วไปจะมีรูปร่างโค้งมนที่ตัดเป็นขอบสี่เหลี่ยมเพื่อให้ขอบนิ่มลงและป้องกันไม่ให้แตก ลูกปัดอาจเป็นทรงกลมธรรมดาหรือลวดลายที่ซับซ้อนกว่านั้นก็ได้
ลูกปัดสามารถสร้างได้ด้วยการใช้เครื่องไสไม้ไฟฟ้า (electric router) เครื่องไสไม้แบบมือพิเศษ (moulding plane) หรือเครื่องมือแบบสแครชสต็อค (scratch stock) ลูกปัดมักจะถูกตัดโดยตรงที่ขอบของชิ้นงาน แต่ถ้าต้องการติดลูกปัดขวางริ้วไม้ (wood grain) มักจะตัดลงไปในชิ้นงานแยกต่างหากแล้วจึงติดตั้งในตำแหน่งที่ต้องการ 
นอกจากนี้ ลูกปัดยังเป็นองค์ประกอบการออกแบบที่สำคัญในการกลึงไม้ (wood turning) โดยเป็นรูปวงแหวนหรือส่วนโค้งนูนที่แกะสลักเป็นชิ้นงานโดยใช้สิ่วหรือเครื่องมือเฉียง (Chisel)
ทริส คอร์ปอเรชั่น

บริษัท ทริส คอร์ปอเรชั่น จำกัด  ก่อตั้งเมื่อปี พ.ศ. 2536 เดิมว่าบริษัท ไทยเรทติ้งแอนด์อินฟอร์เมชั่นเซอร์วิส จำกัด โดยเป็นบริษัทจัดอันดับความน่าเชื่อถือแห่งแรกของประเทศไทย ริเริ่มโดย กระทรวงการคลัง และ ธนาคารแห่งประเทศไทย เพื่ออำนวยความสะดวกในการพัฒนาตลาดตราสารหนี้ในประเทศ ต่อมาเปลี่ยนชื่อเป็น ทริส คอร์ปอเรชั่น จำกัด ในปี พ.ศ. 2550 ทั้งนี้เมื่อวันที่ 3 มิถุนายน พ.ศ. 2545 ได้มีการก่อตั้ง บริษัท ทริสเรทติ้ง จำกัด เป็นบริษัทแยกต่างหาก เพื่อดำเนินการจัดอันดับความน่าเชื่อถือของตราสารหนี้เป็นการเฉพาะ ส่วนทริส คอร์ปอเรชั่น ยังคงให้บริการเป็นที่ปรึกษาทางธุรกิจ และการฝึกอบรม พัฒนาสมรรถนะ
ในเดือนพฤศจิกายน พ.ศ. 2554 สแตนดาร์ดแอนด์พัวร์ส (Standard & Poor's, S&P) ได้เข้าซื้อหุ้น 5% ในบริษัททริส คอร์ปอเรชั่นซึ่งเป็นบริษัทแม่ของทริสเรทติ้ง ในเดือนมิถุนายน พ.ศ. 2559 สแตนดาร์ดแอนด์พัวร์สได้เข้าถือหุ้น 49% ในทริสเรทติ้ง
โซแว็ง

โซแว็ง ([sovɛ̃]) เป็นเทศบาลในจังหวัดลัวร์ทางภาคกลางของประเทศฝรั่งเศส โดยมีโบสถ์ในเทศบาลชื่อ l'Église Notre Dame de la Nativité และมีแม่น้ำลีญงดูว์ฟอแรไหลผ่านเทศบาลนี้
จังหวัดชุมพรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดชุมพร พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดชุมพรทั้งจังหวัด
จังหวัดชุมพรในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดชุมพร กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดชุมพรทั้งจังหวัด
จังหวัดชุมพรในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดชุมพร มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2531 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดชุมพรทั้งจังหวัด
ช่างไม้ (การละคร)

ในการละคร ช่างไม้ คือช่างเวทีที่สร้างฉากและองค์ประกอบของเวที โดยทั่วไปแล้วผู้ใช้งานช่างไม้อาจได้แก่ผู้จัดการฝ่ายผลิต หัวหน้าทีม หรือผู้อำนวยการฝ่ายเทคนิค ในบางกรณีที่ไม่บ่อยนัก ผู้ใช้งานช่างไม้อาจได้แก่ผู้กำกับละคร หรือผู้ผลิตละคร ช่างไม้มักจะได้รับค่าจ้างเป็นรายชั่วโมง
ช่างไม้จะได้รับแบบร่างจากผู้อำนวยการฝ่ายเทคนิค ซึ่งใช้การแสดงภาพของนักออกแบบ โมเดล หรือการเขียนแบบของฉากเพื่อสร้างภาพเขียนทางเทคนิคสำหรับการผลิต โดยทำงานส่วนใหญ่กับ ไม้ และ โลหะ พวกเขาใช้เทคนิคที่รวมถึง งานไม้ และ การเชื่อมโลหะ พวกเขาสร้างชิ้นส่วนของฉาก รวมถึงองค์ประกอบมาตรฐานบางอย่างเช่น แผ่นฉาก, แพลตฟอร์ม และเสา รวมถึงชิ้นส่วนของ เวที ตัวอย่างเช่น ช่างไม้อาจรับผิดชอบในการสร้างบันไดและทางลาดบนและออกจากพื้นที่การแสดง และในการปรับระดับพื้นเวทีเอง
มีเพียงช่างไม้ที่ได้รับการฝึกฝนเป็นคนงานที่สามารถเชื่อถือได้ในการทำ การติดตั้งอุปกรณ์ (ดู ทีมบินฉาก) บ่อยครั้งที่โรงละครสหภาพแรงงานและโรงละครขนาดใหญ่บางแห่งจะแยกแยะระหว่างช่างไม้และคนงาน แต่โรงละครขนาดเล็กส่วนใหญ่ไม่แยกแยะ เนื่องจากข้อจำกัดของการมีพนักงาน
ช่างไม้มืออาชีพจะไม่ทำงานที่มีส่วนประกอบทางไฟฟ้า (ดู ช่างไฟฟ้า) และพวกเขาจะไม่ทาสีฉาก เนื่องจากนี่เป็นงานของ ศิลปินฉาก
บ่อยครั้ง การจัดการงานไม้เวทีสำหรับการผลิตขนาดใหญ่จะมี "หัวหน้าช่างไม้" หรือ "หัวหน้าร้าน" และช่างไม้ระดับรองหลายคน
จังหวัดชุมพรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดชุมพร พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดชุมพรทั้งจังหวัด
จังหวัดชุมพรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดชุมพร พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดชุมพรทั้งจังหวัด
จังหวัดชุมพรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดชุมพร พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดชุมพรทั้งจังหวัด